വാര്ഷിക പദ്ധതി ഡിസംബറില് 90 പൂര്ത്തിയാക്കണം: വികസന സമിതി കോട്ടയം: വിവിധ വകുപ്പുകള് നടപ്പാക്കുന്ന വാര്ഷിക പദ്ധതികളുടെ നിര്വഹണം ഡിസംബര് മാസത്തോടെ 90 ശതമാനം പൂര്ത്തിയാക്കണമെന്നു ജില്ലാ വികസന സമിതി നിര്ദേശം. പദ്ധതി കാലാവധി അവസാനിക്കുന്നതിന് അഞ്ച് മാസം ബാക്കി നില്ക്കേ സംസ്ഥാന പദ്ധതികളുടെ 66.73 ശതമാനവും കേന്ദ്ര പദ്ധതികളുടെ 82.73 ശതമാനവുമാണു വിനിയോഗിച്ചിട്ടുള്ളത്. പൊതുമരാമത്ത് കെട്ടിട വിഭാഗം, കേരള വാട്ടര് അഥോറിറ്റിയുടെ പ്രോജക്ട് ഡിവിഷനും കോട്ടയം, തിരുവല്ല, കടുത്തുരുത്തി പിഎച്ച് ഡിവിഷനുകളും ഇറിഗേഷന് വകുപ്പും പദ്ധതി വിനിയോഗം 100 ശതമാനവും കൈവരിച്ചു. ബാക്കിയുള്ള വകുപ്പുകള് 66.97 കോടി രൂപയുടെ പദ്ധതി പ്രവര്ത്തനങ്ങള് ഇനിയും പൂര്ത്തിയാക്കാനുണ്ട്. പദ്ധതി വിനിയോഗത്തില് കാലതാമസം ഉണ്ടാകുന്നതിന്റെ കാരണങ്ങള് വകുപ്പ് മേധാവികള് വിശദീകരിച്ചു.